GUNKUL คาดกำไรไตรมาส 3/64 โตทะลัก 300% ทั้งปีแตะ 2.2 พันลบ.
GUNKUL คาดกำไรไตรมาส 3/64 โตทะลัก 300% รับไฮซีซั่น-ทั้งปีแตะ 2.2 พันลบ. 
GUNKUL คาดกำไรไตรมาส 3/64 โตทะลัก 300% รับไฮซีซั่น-ทั้งปีแตะ 2.2 พันลบ.
4 ต.ค. 2564

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้ (1 ต.ค.2564) แนะนำ บริษัท กันกุลเอ็นจิเนียริ่ง จำกัด (มหาชน) หรือ GUNKUL คาดกำไรเบื้องต้นไตรมาส 3/2564 เติบโตโดดเด่น 300% เทียบช่วงเดียวกันของปีก่อนที่ราว 800 ล้านบาท จากลมที่กลับมาโดดเด่นอีกครั้งในช่วงไตรมาส 3 ซึ่งเป็น high season
โดยคาดกำไรปกติปี 2564 โตสูง +54%เทียบช่วงเดียวกันของปีก่อนที่ 2,202 ล้านบาท จากลมที่ฟื้นตัวเข้าสู่ภาวะปกติ และการรับรู้รายได้ของโรงไฟฟ้า solar farm 2 ที่เวียดนาม 100 MW (ซื้อในไตรมาส 4/2563) ส่วนธุรกิจ EPC คาดทยอยรับรู้รายได้ราว 2,500 – 3,000 ล้านบาท จาก backlog ในมือที่เกือบ 1 หมื่นล้านบาท
ด้านธุรกิจกัญชงบริษัทกำลังอยู่ระหว่างรอใบอนุญาตเพาะปลูก ซึ่งคาดว่าจะสามารถเริ่มปลูกได้ในไตรมาส 4/2564 และเริ่มรับรู้รายได้ในครึ่งแรกปี 2565
ด้าน Valuation: ปัจจุบันราคาหุ้นซื้อขายบน PER22F ที่ 16 เท่า และมี div yield 2-3% ต่อปี